

РЕПУБЛИКА БЪЛГАРИЯ

Заместник-министър на образованието и науката

**З А П О В Е Д**

**№ РД 09 – 2384/14.09.2020 г.**

На основание чл. 13д, ал. 2, т. 1 от Закона за професионалното образование и обучение, при спазване на изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет и Заповед № РД 09-3708/23.08.2017 г. на министъра на образованието и науката

**У Т В Ъ Р Ж Д А В А М**

Учебна програма за специфична професионална подготовка по учебен предмет **мрежови протоколи и технологии** за специалност код **4810201 „Системно програмиране“** отпрофесия код **481020 „Системен програмист“** от професионално направление код **481 „Компютърни науки“.**

Учебната програма влиза в сила от учебната 2020/2021 година.

 *Приложение*

**МИНИСТЕРСТВО НА ОБРАЗОВАНИЕТО И НАУКАТА**

**У Ч Е Б Н А П Р О Г Р А М А**

**ЗА СПЕЦИФИЧНА ПРОФЕСИОНАЛНА ПОДГОТОВКА**

по

**МРЕЖОВИ ПРОТОКОЛИ И ТЕХНОЛОГИИ**

УТВЪРДЕНА СЪС ЗАПОВЕД **№ РД 09 – 2384/14.09.2020 г.**

**ПРОФЕСИОНАЛНО НАПРАВЛЕНИЕ: 481 „КОМПЮТЪРНИ НАУКИ“**

 **ПРОФЕСИЯ: 481020** **„СИСТЕМЕН** **ПРОГРАМИСТ“**

 **СПЕЦИАЛНОСТ: 4810201 „СИСТЕМНО ПРОГРАМИРАНЕ“**

**София, 2020 година**

1. **ОБЩО ПРЕДСТАВЯНЕ НА УЧЕБНАТА ПРОГРАМА**

Учебната програма по **мрежови протоколи и технологии** е предназначена за специалност:

* 4810201 „Системно програмиране”.

Програмата е разработена в съответствие с Държавния образователен стандарт за придобиване на квалификация по професията.

Учебното съдържание в програмата е структурирано в четири раздела, които дават възможност на учениците да получат знания за мрежовите протоколи и тяхното приложение, умения и компетентности свързани с използването на подходящи технологии за изграждане на приложения, поддържащи мрежова комуникация.

Създава навици у учениците за самостоятелна работа и работа в екип. Изгражда качества като оригиналност, съобразителност и умения за вземане на решения. Обучението по модула способства за по-пълноценно разгръщане на познавателния потенциал на учениците и за по-ефективно постигане на целите на обучението.

1. **ЦЕЛИ НА ОБУЧЕНИЕТО ПО ПРЕДМЕТА**

Обучението по предмета има за цел учениците да придобият професионални компетентности за мрежовите протоколи и технологии.

За постигане на основната цел на обучението по предмета/модула **мрежови протоколи и технологии** е необходимо изпълнението на следните подцели:

* придобиване на знания за OSI и TCP/IP модели;
* придобиване на знания за основните мрежови термини при работа с Web сървъри;
* придобиване на знания за съществуващите мрежови протоколи и тяхното приложение;
* придобиване на знания и умения за използване на HTTP/1.1 и HTTP/2;
* придобиване на знания за използване на FTP и протокол за отдалечен достъп;
* придобиване на знания за използване на протоколи за осъществяване на услуга електронна поща;
* придобиване на знания за създаване на приложения, поддържащи мрежова комуникация използвайки език за програмиране;
* придобиване на знания и умения за изграждане на клиент-сървър приложение, използвайки подходящи протоколи и технологии;
* придобиване на знания за еднонишкови, многонишкови и многопроцесни Web сървъри;
* придобиване на знания за инсталиране, конфигуриране и администриране на Web сървър.
1. **УЧЕБНО СЪДЪРЖАНИЕ**
2. Учебното съдържание е структурирано в раздели и теми. За всеки раздел в програмата е определен минимален брой учебни часове. Учителят разпределя броя учебни часове за нови знания, упражнения и оценяване, при спазване изискванията за минимален брой часове по раздели.
3. Разликата между броя на учебните часове в учебния план и общия минимален брой, предвиден в учебната програма, определя резерва часове. Те се разпределят по теми в началото на учебната година от учителя.
4. Раздели и теми

|  |  |  |
| --- | --- | --- |
| **№ по ред** | Наименование на разделите | Минимален брой часове |
| 1. | Модели на компютърните мрежи | 4 |
| 2. | Основни мрежови термини | 4 |
| 3. | Мрежови протоколи и технологии | 12 |
| 4. | Web сървъри | 6 |
|   | **Общ минимален брой часове** | **26** |
|   | **Резерв часове** | **3** |
|   | **Общ брой часове** | **29** |

**Раздел 1. Модели на компютърните мрежи**

1. Мрежови модели и стандарти. Отворен модел OSI
2. Капсулация на данните
3. TCP/IP модел
4. Клиент-сървър модел

**Раздел 2. Основни мрежови термини**

1. IP адреси. Символни адреси и имена на области (домейни), разпознаване на имена
2. Портове
3. Сокети
4. Комуникационни протоколи – TCP и UDP

**Раздел 3. Мрежови протоколи и технологии**

1. Стандартни номера на портове и услуги в интернет
2. Унифициран локатор на ресурси URL
3. Протоколи HTTP/1.1 и HTTP/2
4. Протокол WebSocket
5. Протокол FTP
6. Протоколи Telnet и SSH
7. Протоколи POP, IMAP и SMTP
8. Протокол RPC
9. Протокол AMQP

**Раздел 4. Web сървъри**

1. Популярни Web сървъри: Web сървъри със свободен код и лицензионни Web сървъри
2. Еднонишкови, многонишкови и многопроцесни Web сървъри
3. Инсталиране, конфигуриране и администриране на Web сървър
4. **ОЧАКВАНИ РЕЗУЛТАТИ ОТ УЧЕНЕТО – ЗНАНИЯ, УМЕНИЯ И КОМПЕТЕНТНОСТИ**

В края на обучението по учебния предмет/модул учениците трябва да:

* познават мрежовите модели OSI и TCP/IP;
* разбират модел клиент-сървър;
* знаят предназначението на сокетите и портовете;
* познават и обясняват TCP и UDP;
* знаят фазите при комуникация на TCP;
* обясняват съществуващите мрежови протоколи и тяхното приложение;
* разбират URL;
* разбират и обясняват HTTP и HTTPS;
* разбират и обясняват WebSocket връзка;
* знаят концепциите за работа с FTP и SSH;
* познават концепциите за работа с POP3 и SMTP;
* знаят да прилагат с различна степен на сложност съществуващите мрежови протоколи;
* знаят да изграждат клиент-сървър приложение, използвайки подходящи протоколи и технологии;
* разбират и обясняват понятието Web сървър;
* знаят протоколите, които се използват за комуникация при Web сървър;
* знаят предимствата и недостатъците на еднонишковите и многонишковите Web сървъри;
* знаят да инсталират и конфигурират Web сървър.
1. **АВТОРСКИ КОЛЕКТИВ**

Програмата е разработена, обсъдена и оформена от експертна група към Национална

програма „Обучение за ИТ кариера“ към МОН в състав:

1. доц. д-р Димитър Минчев, Бургаски свободен университет, Бургас
2. доц. д-р Ивайло Старибратов, ПУ „Паисий Хилендарски“, Пловдив
3. инж. Хриси Плачкова, МГ „Акад. Кирил Попов“, Пловдив
4. Петър Петров, ПГЕЕ „Константин Фотинов“, Бургас
5. Росен Вълчев, МГ „Акад. Кирил Попов“, Пловдив
6. **ЛИТЕРАТУРА**
7. Рашидов Алд., Инсталиране и конфигуриране на Web сървъри под Linux и Windows, 2012, ISBN: 9789544902988
8. Макмилън, Тр.,Cisco: Компютърни мрежи – основи, София, 2016, ISBN: 9789546563156
9. Наков, Св., Интернет програмиране с Java, 2004, ISBN: 954-775-305-3
10. Наков, Св., Програмиране за .NET-Framework, 2002-2006, ISBN: 954-775-672-9
11. Richard, Blum, C# Network Programming, Sybex, 2003, ISBN: 0782141765

**Електронни източници**

1. HTTP/1.1, <<https://www.ntu.edu.sg/home/ehchua/programming/webprogramming/HTTP_Basics.html?fbclid=IwAR1wD6_pAFXt81POftmyeHTcmTYdHHw_bq6i3Q8WLfduhXd9amVW7l3HRk4> >, (15.08.2020)

1. WebSocket, <<https://javascript.info/websocket>>, (15.08.2020)